Viljams Vailers

Viljams Vailers (; dzimis Vilhelms Veilers () , miris ) bija Vācijas ebreju izcelsmes amerikāņu kinorežisors, producents un scenārists.

Ir uzņēmis tādas filmas kā "Ben-Hurs" (1959), The Best Years of Our Lives (1946) un Mrs. Miniver (1942), par kuru režisēšanu Vailers saņēma Amerikas Kinoakadēmijas balvu kā labākais režisors, filmas attiecīgajā gadā tika atzītas arī par gada labākajām. Pirmoreiz Amerikas Kinoakadēmijas balvai kā labākais režisors tika nominēts par filmu Dodsworth (1936). Vailers ar 12 nominācijām ir visvairāk labākā režisora balvai nominētais cilvēks Amerikas Kinoakadēmijas balvas pasniegšanas ceremonijā. No viņa režisētajām filmām 36 reizes kāds no aktieriem ir ticis nominēts Amerikas Kinoakadēmijas balvai, 14 balvas tikušas arī iegūtas.

Ir režisējis dažāda žanra filmas, tai skaitā vesternus, drāmas, melodrāmas, trillerus, komēdijas, romantiskās filmas, teātra izrāžu ekranizācijas. Citas populāras viņa uzņemtas filmas ir Funny Girl (1968), "Kā nozagt miljonu" (1966), The Children's Hour (1961), The Big Country (1958), Roman Holiday (1953), The Heiress (1949), The Letter (1940), The Westerner (1940), Wuthering Heights (1939), Jezebel (1938), Dodsworth (1936) un Hell's Heroes (1930).

Atsauces

Ārējās saites 

1902. gadā dzimušie
1981. gadā mirušie
Amerikāņu kinorežisori
Kinoakadēmijas balvas ieguvēji režisori
Mēmā kino režisori
Zelta palmas zara ieguvēji